open-index/open-wikipedia-markdown huggingface dataset:
Thomas Laub

**Thomas Linnemann Laub** (5. joulukuuta 1852 Langå – 4. helmikuuta 1927) oli tanskalainen kirkkomuusikko ja säveltäjä.

## Elämä ja ura
Laubin isä oli pappi, jonka kuoltua vuonna 1863 perhe muutti Fredericiaan. Laub opiskeli vuodesta 1871 Sorøn akatemiassa. Aluksi hän suoritti teologian opintoja, mutta siirtyi sitten konservatorioon Johan Christian Gebauerin johdolla suoritettuja urkuriopintoja varten. Niistä hän valmistui vuonna 1876. Vuosina 1877–1881 Laub työskenteli Trinitatis-kirkossa Andreas Peter Berggreenin sijaisena, ja vuonna 1884 hän seurasi opettajaansa Gebaueria Helligåndskirkenin urkurina.

Laub työskenteli tanskalaisen kirkkolaulu-uudistuksen parissa; uudistus perustui reformaation kauden psalmisävelmien rakentamalle pohjalle. Uudistushaluun vaikutti Carl von Winterfeldin ja Gottlieb von Tucherin aiemmin Saksassa tekemä työ. Aatteellisesti Laubin työ nähdään jatkona cecilianismille, joka edisti 1800-luvun alkupuolella yksinkertaista ja pidättyvää ilmaisua kirkkomusiikissa. Vuonna 1887 Laub julkaisi kirjan *Om Kirkesangen*. Vuonna 1888 häneltä ilmestyi yksiäänisten sävelmien kokoelma *80 rytmiske Koraler*; seuraavien kolmen vuoden aikana hän julkaisi kolme neliäänisten sovitusten *Kirkemelodier*-vihkoa. Laub seurasi Niels W. Gadea Holmenin kirkon urkurina tämän kuoltua vähän ennen joulua 1890. Hänet palkattiin huolimatta voimakkaasta arvostelusta, jota julkisessa keskustelussa myös esitettiin hänen uudistusmielisyyttään kohtaan. Vuonna 1890 Laub julkaisi sekakuorolle laaditun kansanlaulusovituskokoelman *10 gamle danske Folkeviser udsatte for blandet kor*. Vuonna 1896 seurasi psalmimelodiakokoelma *Udvalg af Salmemelodier i Kirkestil*, jota täydennettiin toisella osalla vuonna 1902. Vuosina 1899 ja 1904 Laub julkaisi Axel Olrikin kanssa kansanlauluteokset *Danske Folkeviser med gamle Melodier I* ja *II*. Vuonna 1909 ilmestyi *Forspil og Melodie*.

Laub teki myöhemmin yhteistyötä Carl Nielsenin kanssa kansanomaisten laulujen parissa. Tämän yhteistyön tuloksena ilmestyivät *En Snes danske Viser* -lauluvihot vuosina 1915 ja 1917. Sekä näihin julkaisuihin että sitten teokseen *[[Højskolesangbogen|Folkehøjskolens Melodibog]]* (1922) Laub sävelsi omia melodioitaan yksinkertaiseen, kansanomaiseen tyyliin. Vuonna 1918 ilmestyi hänen koraalikirjansa *Dansk Kirkesang*, joka sisälsi sekä hänen itse laatimiaan sävelmiä että vanhempaa melodista materiaalia. Laub esitti näkemyksensä liturgisesta musiikista vielä kirjassa *Musik og Kirke* (1920); hänen ajatustensa pohjalta työskentelyn edistämiseksi perustettiin hänen 70-vuotispäivänään (1922) tanskalaisen kirkkolaulun seura (Samfundet Dansk Kirkesang).

Laubin sävelmien joukossa ovat "Alle mine kilder skal være hos dig", "Alt, hvad som fuglevinger fik", "Alt står i Guds faderhånd", "Hvilestunden er i vente", "Lyksaligt det folk, som har øre for klang", "Morgenstund har guld i mund", "O du Guds Lam", "Sov sødt, barnlille" ja "Stat op, min sjæl i morgengry". Laub hyödynsi sekä kansanlaulujen rytmisiä ominaisuuksia että gregoriaanisten sävelmien tonaalisuutta. Hän sävelsi lisäksi romanttisesti värittyneitä liedejä.

## Lähteet

## Aiheesta muualla
* IMSLP: nuotteja
Cajamarcan taistelu

**Cajamarcan taistelu** oli espanjalaiskonkistadori Francisco Pizarron joukkojen Cajamarcassa järjestämä väijytys 16. marraskuuta 1532, jonka toisena osapuolena olivat inkakuningas Atahualpa sekä hänen joukkonsa. Espanjalaisten murskavoitto vaikutti huomattavasti inkavaltakunnan tuhoutumiseen ja eurooppalaisen kolonisaation syntymiseen Etelä-Amerikkaan.

Pizarro luotti yllätyksen ja järkytyksen tuomiin etuihin, joita hevoset, tuliaseet, rautaiset aseet ja panssarit olivat antaneet hänen maanmiehilleen kaikkialla Amerikassa. Pizarro pysyi rauhallisena, kun Atahuallpa ja hänen esikuntansa tulivat ulos neuvottelemaan ja hylkäsivät halveksuen hänen väitteensä siitä, että hän oli tuonut sanan oikeasta Jumalasta. Kun inkakuninkaalle ojennettiin rukouskirja, hän heitti sen maahan. Tämän jälkeen espanjalaiset joukot avasivat tulen ja heittäytyivät hämmästyneen inkojen henkivartijan kimppuun. He ampuivat musketeillaan, viiltelivät ja iskivät miekoillaan ja surmasivat 7&nbsp;000 inkaa; yksikään Pizarron joukoista ei loukkaantunut vakavasti.

## Lähteet
Talonen

**Talonen** on sukunimi, joka on muun muassa seuraavilla suomalaisilla henkilöillä:

*Jouko Talonen (s. 1953), teologi ja professori
*Pentti Talonen (1935−2010), diplomi-insinööri ja teollisuusjohtaja
*Sanna Talonen (s. 1984), jalkapalloilija
*Terttu Talonen (o.s. Vilhola) (1941−2013), dramaturgi, tuottaja, ohjaaja, kääntäjä ja toimituspäällikkö
Cirié

**Cirié** () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 18&nbsp;100 asukasta.

## Lähteet

## Aiheesta muualla
Sean Durzi

**Sean Durzi** (s. 21. lokakuuta 1998 Toronto) on kanadalainen jääkiekkoilija, joka edustaa NHL-seura Utah Mammothia. Hän on Toronto Maple Leafsin toisen kierroksen varaus . Pelipaikaltaan Durzi on puolustaja.

## Ura
Durzi pelasi junioriurallaan OHL-joukkue Owen Sound Attackissa vuosina 2015-2019. Kaudella 2017-2018 hänet valittiin liigan toiseen tähdistökentälliseen. Kesällä 2018 Toronto Maple Leafs varasi Durzin 52. pelaajana . Seuraavalla kaudella 2018-2019 hän aloitti Owen Sound Attackissa, josta hänet tammikuussa kaupattiin Guelph Stormiin. Joukkue voitti kauden päätteeksi OHL:n mestaruuden.

Tammikuussa 2019 Maple Leafs kauppasi Durzin NHL-pelaajaoikeudet Los Angeles Kingsille yhdessä Carl Grundströmin sekä ensimmäisen kierroksen varausvuoron kanssa vaihdossa Jake Muzziniin. Hän solmi Kingsin kanssa kolmivuotisen tulokassopimuksen. Kausi 2019-2020 oli Durzin ensimmäinen ammattilaistasolla hänen pelatessa Kingsin AHL-farmiseura Ontario Reignissä 39 runkosarjaottelua tehoin 2+12=14. Toisella kaudellaan hän oli Ontarion eniten pisteitä tehnyt puolustaja 20 tehopisteellä.

Kaudella 2021-2022 Kings kutsui Durzin NHL-kokoonpanoon 19. marraskuuta. Durzi oli tuolloin tehnyt Ontariossa 12 ottelussa 13 tehopistettä. Hänet lähetettiin kuitenkin takaisin AHL:ään pelaamaan kolme päivää myöhemmin ollut ottelu Stockton Heatia vastaan. Durzi sai ottelussa kolme syöttöpistettä, jonka jälkeen hänet kutsuttiin tekemään NHL-debyyttinsä ottelussa hänet kaupannutta Toronto Maple Leafsia vastaan. Kings hävisi ottelun lukemin 6-2, mutta Durzi teki joukkueen toisen maalin sekä syötti toisen.

Syyskuussa 2022 Durzi teki Kingsin kanssa kaksivuotisen ja yhteensä 3,4 miljoonan dollarin arvoisen jatkosopimuksen.

Kesäkuussa 2023 Kings kauppasi Durzin Arizona Coyotesiin vaihdossa toisen kierroksen varausvuoroon vuoden 2024 varaustilaisuudessa.

Heinäkuussa 2024 Durzi solmi Coyotesista Utah Hockey Clubiksi nimensä muuttaneen seuran kanssa nelivuotisen ja yhteensä 24 miljoonan dollarin arvoisen jatkosopimuksen.

## Tilastot

## Lähteet
* 

### Viitteet
Yrjö Karjalainen

**Yrjö Hemming Karjalainen** (20. maaliskuuta 1907 Helsinki – 24. huhtikuuta 1982 Espoo) oli suomalainen insinööri, virkamies, yrittäjä ja yritysjohtaja, joka sai teollisuusneuvoksen arvonimen.

Karjalaisen vanhemmat olivat isännöitsijä Hemming Karjalainen ja Anna Sofia Kukkonen ja puoliso vuodesta 1933 Aino Ester Leponiemi. Karjalainen tuli ylioppilaaksi Kallion yhteiskoulusta 1926 ja valmistui diplomi-insinööriksi Teknillisen korkeakoulun rakennusinsinööriosastolta 1932. Valmistuttuaan hän oli Joensuussa Karjalan tie- ja vesirakennuspiirin ylimääräinen insinööri, vuodesta 1936 Turussa Crichton-Vulcanin suunittelija ja vuodesta 1937 Helsingissä OTK:n rakennuspäällikkö ja teknillisen osaston apulaisjohtaja.

Vuonna 1940 Karjalaisesta tuli Teljän Tehtaat -yhtiöön kuuluneen väestönsuojiin erikoistuneen Suojarakenne-yrityksen teknillinen johtaja ja sotien jälkeen Kulkulaitosten ja yleisten töiden ministeriön rakennusasian osaston eli Kymron tuotanto-osaston johtaja sekä samalla Sotevan vakuutusasiantuntija. Valmetin rakennuspäälliköksi hän siirtyi kuitenkin jo 1946 ja Olympiarakennustoimiston päälliköksi 1949, missä tehtävässä hän vastasi muun muassa Olympiakylän rakentamisesta.

Oman Rakennus- ja insinööritoimisto Yrjö Karjalainen -yhtiön Karjalainen perusti 1952. Yhtiö toteutti monia asuin-, liike- ja julkisia kiinteistö- ja infrastruktuurikohteita kuten VTT:n toimitiloja Otaniemeen, Yleisradion ensimmäiset televisiostudiot Pasilaan, Kulosaaren sillat, Hanasaaren hiililaiturit ja Leuhunkosken voimalaitoksen. Yhtiöjärjestelyjen seurauksena Karjalainen jäi pois yrityksen toiminnasta 1960-luvun puoliväliin mennessä ja sen johtoon tuli Kauko Rastas. Teollisuusneuvoksen arvonimen myös rakennusalan yhteistyöhön ja järjestötoimintaan näkyvästi osallistunut Karjalainen sai vuonna 1961. 

## Lähteet
Anna S. Þorvaldsdóttir

**Anna Sigríður Þorvaldsdóttir** (s. 11. heinäkuuta 1977) on islantilainen säveltäjä.

Anna sai taiteiden kandidaatin arvon sävellyksessä Islannin taideakatemiasta vuonna 2004. Hän eteni sävellys pääaineenaan maisteriksi Kalifornian yliopistosta, San Diegosta vuonna 2008 ja sitten filosofian tohtoriksi samasta yliopistosta vuonna 2011.

Anna sai vuonna 2012 Pohjoismaiden neuvoston musiikkipalkinnon orkesteriteoksellaan *Dreaming*.

## Lähteet
Amstel Gold Race 2021

**Amstel Gold Race 2021** oli järjestyksessään 55. maantiepyöräilyn miesten Amstel Gold Race -kilpailu. Se käytiin 218,6 kilometrin reitillä Valkenburgista Berg en Terblijtiin 18. huhtikuuta 2021. Kilpailu kuului UCI World Touriin.

Wout van Aert voitti kilpailun maalikameratarkastuksen jälkeen ennen Tom Pidcockia, Maximilian Schachmann sijoittui kolmanneksi. Kolmikko oli irronnut kärkiryhmästä 15 kilometriä ennen maalia.

## Miesten tulokset

## Osallistuneet joukkueet

## Naisten kilpailu

Samana päivänä käytiin seitsemäs naisten Amstel Gold Race 116,3 kilometrin reitillä Valkenburgista Berg en Terblijtiin. Kilpailu kuului UCI Women's World Touriin.

Marianne Vos voitti kilpailun oltuaan loppukirissä vahvin ennen Demi Volleringiä ja Annemiek van Vleutenia.

## Naisten tulokset

## Osallistuneet joukkueet

## Lähteet
Shashikala

**Shashikala Saigal** (o.s. **Jawalkar**; 4. elokuuta 1932 Solapur – 4. huhtikuuta 2021 Mumbai) oli intialainen näyttelijä, joka työskenteli elokuvissa ja televisiossa pääasiassa hindiksi, mutta myös äidinkielellään marathiksi. Hän tuli tunnetuksi erityisesti vamppimaisista rooleistaan. Hän voitti kaksi parhaan naissivuosan Filmfare Awards -palkintoa elokuvista *[[Aarti (elokuva)|Aarti]]* (1962) ja *[[Gumrah (vuoden 1963 elokuva)|Gumrah]]* (1963). Intian valtio myönsi hänelle Padma Shri -palkinnon vuonna 2007.

## Yksityiselämä
Shashikala syntyi hindulaiseen marathiperheeseen, mutta kääntyi myöhemmin kristinuskoon. Hän oli naimisissa Om Prakash Saigalin kanssa ja heillä oli kaksi tytärtä.

## Valikoitu filmografia
* *[[Sujata (elokuva)|Sujata]]* (1959)
* *[[Aarti (elokuva)|Aarti]]* (1962)
* *[[Gumrah (vuoden 1963 elokuva)|Gumrah]]* (1963)
* *[[Ayee Milan Ki Bela]]* (1964)
* *[[Himalay Ki God Mein]]* (1965)
* *[[Waqt (vuoden 1965 elokuva)|Waqt]]* (1965)
* *[[Phool Aur Patthar]]* (1966)
* *[[Anupama (vuoden 1966 elokuva)|Anupama]]* (1966)
* *[[Neel Kamal (vuoden 1968 elokuva)|Neel Kamal]]* (1968)
* *[[Rahgir]]* (1969)
* *[[Sargam (vuoden 1979 elokuva)|Sargam]]* (1979)
* *[[Khubsoorat]]* (1980)
* *[[Kranti]]* (1981)
* *[[Souten]]* (1983)
* *[[K3G – Ilon päiviä, surun päiviä]]* (2001)
* *[[Mujhse Shaadi Karogi]]* (2004)

## Palkinnot
* Bengal Film Journalists’ Association Awards
** 1962: Paras naissivuosa (hindi) – *[[Aarti (elokuva)|Aarti]]*
** 1963: Paras naissivuosa (hindi) – *[[Gumrah (vuoden 1963 elokuva)|Gumrah]]*
** 1969: Paras naissivuosa (hindi) – *[[Rahgir]]*

* Filmfare Awards
** 1963: Paras naissivuosa – *[[Aarti (elokuva)|Aarti]]*
** 1964: Paras naissivuosa – *[[Gumrah (vuoden 1963 elokuva)|Gumrah]]*
*** Ehdokkuudet
**** 1960: Paras naissivuosa – *[[Sujata (elokuva)|Sujata]]*
**** 1965: Paras naissivuosa – *[[Ayee Milan Ki Bela]]*
**** 1966: Paras naissivuosa – *[[Himalay Ki God Mein]]*
**** 1967: Paras naissivuosa – *[[Phool Aur Patthar]]*
**** 1967: Paras naissivuosa – *[[Anupama (vuoden 1966 elokuva)|Anupama]]*
**** 1969: Paras naissivuosa – *[[Neel Kamal (vuoden 1968 elokuva)|Neel Kamal]]*

* Siviilipalkinnot
** 2007: Padma Shri

## Lähteet

## Aiheesta muualla

* 
*
Mauno Kannari

**Mauno Ilmari Kannari** (19. elokuuta 1922 Kiikka – 12. heinäkuuta 2008 Helsinki) oli suomalainen insinööri ja tutkimuskeskuksen johtaja, joka sai teollisuusneuvoksen arvonimen.

Kannarin vanhemmat olivat kansakoulunopettaja, talousneuvos Taavi Kannari ja Martta Sitari ja puoliso vuodesta 1949 terveyssisar Maija Halli. Ylioppilaaksi Kannari tuli 1941 Tyrvään yhteiskoulusta. Kannari palveli vapaaehtoisena SS-sotilaana Saksan sotavoimissa 1941–1943 ja toimi suomalaisten SS-veteraanien Veljesapu-Perinneyhdistyksen puheenjohtajana 1970-luvulla. Diplomi-insinööriksi hän valmistui 1951 Teknillisen korkeakoulun koneenrakennusosastolta. Toimittuaan ensin Metalliteos-yhtiössä ja Järvenpään Invalidien ammattihuoltolaitoksen rehtorina hän tuli 1954 osuusteurastamojen palvelukseen Tuottajain Lihakeskuskunnan ja osuusteurastamojen perustaman tutkimuslaitoksen teknisen osaston johtajaksi.

Tuottajain Lihakeskuskunnan apulaisjohtajana ja teknisenä johtajana Kannari toimi 1956–1960. Kun osuusteurastamoiden tutkimuslaitos yhdistettiin 1961 Lihateollisuusopiston ja Tuottajain Lihakeskuskunnan teknillisen osaston kanssa Lihateolliseksi tutkimuskeskukseksi, Kannarista tuli sen toiminnanjohtaja. Tutkimuskeskuksessa harjoitettiin sekä lihan että sen käsittelyn ja tuotannon tutkimusta, tarjottiin koulutusta ja neuvontaa sekä tuettiin tuotekehitystä, vaikka varsinainen tuotekehityspäällikkö sinne palkattiinkin vasta 1979. Kannari, joka sai teollisuusneuvoksen arvonimen 1984, johti tutkimuskeskusta aina vuoteen 1985 asti eli yli kaksikymmentä vuotta. Sotilasarvoltaan Kannari oli reservin luutnantti (1951). 

## Lähteet
Nappa (sukunimi)

**Nappa** on sukunimi, joka on muun muassa seuraavilla suomalaisilla henkilöillä:

*Kaisa Nappa (1940–1988), yleisurheilija
*Kati Nappa (1947−2022), kotitalousopettaja, ruokatoimittaja ja ruokakulttuurin edistäjä
Viktor Kilpinen

**Viktor Kilpinen** (25. helmikuuta 1865 Maaria – 2. huhtikuuta 1935 Jyväskylä) oli suomalainen Jyväskylässä vaikuttanut johtaja ja muinaisesineiden keräilijä.

Pitkän päivätyön liikealalla muun muassa Keski-Suomen Rautakaupan talousosaston johtajana tehnyt Kilpinen tunnettiin Jyväskylässä ja muuallakin Suomessa etenkin liikkeiden näyteikkunoiden koristelusuunnitelmistaan. Kilpinen oli jo vuonna 1900 osallistunut tällä alalla Pariisin maailmannäyttelyyn. Kilpinen kokosi matkoillaan kokoelmiinsa vanhoja rahoja, aseita sekä koriste-esineitä ja kansatieteellisiä esineitä. Hän keräsi merkittävän 5&nbsp;000 esineen kokoelman ja lahjoitti sen vuonna 1932 Keski-Suomen museolle. Kilpinen oli myös taidemesenaatti, hän tuki taloudellisesti muun muassa kuvanveistäjä Oskar Raja-ahoa. Kilpinen asui 1920- ja 1930-luvuilla Jyväskylässä vuonna 1910 rakennetussa Halosen harmonitehtaan talossa, jossa hän säilytti myös esinekokoelmaansa.

Viktor Kilpinen kuoli sydänkohtaukseen huhtikuussa 1935 70-vuotiaana.

## Lähteet
Torleif Thedéen

**Torleif Thedéen** (s. 1962) on ruotsalainen sellisti. Hän on Torbjörn Thedéenin veljenpoika.

Thedéen saavutti kansainvälistä tunnustusta vuonna 1985 saamiensa kolmen merkittävän sellokilpailuvoiton myötä.

## Ura
### Esiintyjänä
Thedéen on soittanut muiden muassa Tšekin filharmonisen orkesterin, Alankomaiden filharmonisen orkesterin, Lontoon filharmonisen orkesterin, Deutsches Symphonie-Orchester Berlinin, Wienin sinfoniaorkesterin, Hallé-orkesterin, Moskovan filharmonisen orkesterin, Birminghamin kaupungin sinfoniaorkesterin, Dresdenin filharmonikkojen, Royal Philharmonic Orchestran ja BBC Philharmonicin kanssa. Kapellimestareita, joiden johdolla Thedéen on soittanut, ovat olleet Eri Klas, Esa-Pekka Salonen, Paavo Berglund, Neeme Järvi, Paavo Järvi, Franz Welser-Möst, Gennadi Roždestvenski, Jukka-Pekka Saraste, Osmo Vänskä, Mario Venzago ja Leif Segerstam.

Kamarimuusikkona Thedéen on esiintynyt esimerkiksi Wigmore Hallissa, Carnegie Hallissa, Berliinin filharmoniassa ja Concertgebouwissa. Yhteistyökumppaneiden joukossa ovat olleet Janine Jansen, Julian Rachlin, Itamar Golan, Maksym Rysanov, Leif Ove Andsnes, Marc-André Hamelin, Lars Anders Tomter, Henning Kraggerud, Roland Pöntinen ja Martin Fröst. Festivaaleja, joilla Thedéen on esiintynyt, ovat olleet muiden muassa Kansainvälinen Prahan kevät -musiikkifestivaali, Verbierin festivaali ja Kuhmon kamarimusiikki.

### Levyttävänä artistina
Thedéen on tehnyt vuodesta 1986 lukuisia levytyksiä BIS-levymerkille. Vuonna 1995 hän sai Cannesin klassisen palkinnon Dmitri Šostakovitšin sellokonserttojen levytyksestä. Vuonna 2000 ilmestyi Johann Sebastian Bachin sellosarjojen levytys, joka oli marraskuussa 2001 BBC Music Magazinen *Editor's Choice*. Vuonna 2018 Thedéen voitti Edison-palkinnon Sony Classicalilla julkaistusta Olivier Messiaenin *[[Aikojen lopun kvartetto|Aikojen lopun kvarteton]]* levytyksestä, jolla soittivat hänen kanssaan Martin Fröst, Lucas Debargue ja Janine Jansen.

Thedéen on levyttänyt myös Caprice Recordsille ja Phono Suecialle. Hänen levyttämiensä konserttojen joukossa ovat Šostakovitšin teosten lisäksi muiden muassa konsertot Antonín Dvořákilta, Edward Elgarilta, Camille Saint-Saënsilta, Édouard Lalolta, Dmitri Kabalevskilta ja Witold Lutosławskilta. Thedéen on tehnyt myös paljon nykymusiikin levytyksiä.

### Pedagogina
Thedéen oli Tanskan kuninkaallisen musiikkikonservatorion professorina Kööpenhaminassa vuosina 1992–1996. Hän on toiminut myös Norjan valtiollisen musiikkikorkeakoulun professorina ja Royal College of Musicin vierailevana professorina.

Vuonna 1996 Thedéenistä tuli Edsbergin musiikki-instituutin professori. Vuonna 2004 Thedéen sai nimityksen Musica Vitae -kamariorkesterin taiteelliseksi neuvonantajaksi.

## Palkintoja ja tunnustuksia
* Litteris et Artibus (2003)
* Kungliga Musikaliska Akademiens Interpretpris (2016)

## Lähteet
Anna Pastak

**Anna Pastak** (o.s. **Vanhanen**, s. 28. elokuuta 1988) on suomalainen bloginpitäjä, joka piti matkailuun ja muotiin keskittynyttä *Mungolife*-blogia vuosina 2008–2022. Blogi oli vuonna 2013 Suomen suosituimpia noin 60&nbsp;000 viikoittaisella lukijallaan. Myöhemmin Pastak siirtyi lapsiperhebloggaajaksi ja julkaisi myös kuvapalvelu Instagramissa. Pastak on saanut Mainonnan eettiseltä neuvostolta useita huomautuksia, enimmäkseen vaatteiden ja koriste-esineiden piilomainonnasta.

Hän on kirjoittanut myös kolumneja *[[Savon Sanomat|Savon Sanomiin]]*.

## Yksityiselämä

Anna Pastak syntyi Neuvostoliitossa ja muutti lapsena Suomeen. Pastak kasvoi Helsingin Kontulassa. Pastak on valmistunut University of the Arts Londonin College of Fashionista pääaineenaan muodin johtaminen. Tultuaan takaisin Suomeen Pastak muutti Kuopioon ja sen jälkeen Pirkanmaalle. Pastak on naimisissa, ja hänellä on kolme lasta. Hän ilmoitti joulukuussa 2025 hakeneensa avioeroa yhdessä puolisonsa kanssa.

## Somekohu
Tammikuussa 2022 Pastak sai osakseen laajaa some-kritiikkiä kirjoittaessaan Instagram-videotarinaansa laittaneensa lapsensa pelkässä vaipassa pakkaseen rauhoittumaan. 

## Lähteet
Leppävaaran radioasema

**Leppävaaran radioasema** oli posti- ja lennätinlaitoksen radioasema, joka valmistui 1931 Espoon Leppävaaraan nykyisen Majurinkadun ja Majurinkujan risteyksen sijaintipaikalle.

G. Wikströmin suunnittelma asema valmistui alun perin lennätinradioliikenteen vastaanottoasemaksi ja sen avulla pidettiin yhteyttä maailman merillä liikkuneisiin suomalaisiin kauppalaivoihin. Aseman laitteistona oli kolme Marconi-tyyppistä liikennevastaanotinta sekä kehäantenni ja kaksi puista antennimastoa. Koska lähiseudun kasvava asutus alkoi häiritä aseman toimintaa, vastaanottoasema siirrettiin Keimolaan vuonna 1952 ja samalla Leppävaaran radioasema automatisoitiin ja muutettiin lähetysasemaksi. Radioasema poistui käytöstä lopullisesti vuonna 2016 kun laivaradiotoiminta päättyi satelliittiyhteyksien tultua käyttöön. Comtower Finland Oy purki asemalla viimeksi olleen matkapuhelinmaston ja rakensi korvaavan tukiaseman Vermon raviradan alueelle.

## Lähteet
Israelin parlamenttivaalit 2021

**Israelin parlamenttivaalit 2021** pidettiin 23. maaliskuuta 2021. Niissä valittiin Israelin parlamentin eli knessetin kaikki 120 edustajaa. Benjamin Netanjahun Likud pysyi suurimpana puolueena, mutta hallituksen muodosti Yesh Atidin puheenjohtajan Yair Lapidin ja Yaminan puheenjohtajan Naftali Bennettin johtama liittouma; tämä päätti Likudin vuodesta 2009 kestäneen kauden hallituksessa.

Vaalit järjestettiin, koska Netanjahun hallituksen budjettiesitys äänestettiin joulukuussa 2020 knessetissä kumoon, ja hallitus hajotettiin.

## Vaalitapa
Knessetin vaaleissa koko Israel muodostaa yhden vaalipiirin, josta ehdokkaat valitaan suljetulla suhteellisella listavaalilla käyttäen. Äänikynnys on 3,5 prosenttia.

Seuraavat puolueet olivat muodostaneet vaalilittoja:

* Yamina ja Uusi Toivo
* Yesh Atid ja Jisrael Beiteinu
* Sininen ja valkoinen ja Uusi talouspuolue
* Likud ja Uskonnollinen sionistipuolue
* Työväenpuolue ja Meretz
* Shas ja Yhdistynyt Tooran juutalaisuus

## Tulokset

Lähde:

## Lähteet
Matti Karjanlahti

**Matias (Matti) Hemmi Karjanlahti** (4. helmikuuta 1908 Kauhava – 7. kesäkuuta 1974 Helsinki) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen.

Kauhavalla syntyneen Karjanlahden puolisot olivat 1940–1944 Essi Maria Högman ja vuodesta 1951 Kerttu Katri Aliisa Parvia. Karjanlahti teki kansakoulun käytyään rakennustöitä, mutta suoritti sitten Vaasassa teollisuuskoulun, josta hän valmistui rakennusmestariksi 1937. Jo edellisenä vuonna hän oli muuttanut Helsinkiin ja ryhtynyt urakoimaan siellä rakennuksia. Sota-aikana hän oli puolustuslaitoksen rakennustöissä, osallistuen muun muassa Kivennavan sotakirkon rakentamiseen. 

Karjanlahti perusti 1954 M. Karjanlahden Rakennustoimisto -yhtiön, sittemmin Karjanlahti-yhtiö, joka rakensi useita asuin-, liike- ja teollisuuskiinteistöjä muun muassa Helsingin ydinkeskustaan, kuten Eliel Muoniovaaran suunnitteleman Aikatalon vuonna 1961. Yrityksellä oli myös useita seurakuntien ja uskonnollisten yhdistysten työkohteita, kuten Pyhän Marian kirkon rakentaminen ja Uspenskin katedraalin korjaustyöt. Teollisuusneuvoksen arvonimen Karjanlahti sai 1965. Sairastuttuaan vuosikymmenen lopulla hän jättäytyi pois liiketoiminnasta, mukaan lukien yhteisyritys, jonka hän oli perustanut veljensä Toivo Karjanlahden kanssa. Molempien yritysten toiminta loppui kokonaan 1970-luvun alussa.

## Lähteet
Krottimonni

**Krottimonni** (*Lophiosilurus alexandri*) on mehiläismonneihin kuuluva kalalaji. Lajia tavataan uhanalaisena makeista vesistä Etelä-Amerikasta. 

## Koko ja ulkonäkö
Krottimonni voi kasvaa suurimmillaan noin 72 cm pitkäksi, mutta jää yleensä alle 50 cm pitkäksi. Lajin ruumis on suuri- ja litteäpäinen ja kala voi painaa 5&ndash;8 kg. Silmät sijaitsevat selässä ja suu on hyvin kookas. Krottimonnilla on rasvaevä. Laji on väriltään ruskea tai harmahtava ja ihossa on useita nystyjä.

## Levinneisyys ja elintavat
Krottimonnia tavataan Brasiliasta São Francisco ja Docejoista. Se elää jokien pohjalla, on yöaktiivinen ja sen ravintoa ovat muut kalat. Lajin lisävntymiskausi on lokakuusta helmikuulle ja se munii pohjaan. Krottimonnikoiras vartioi munia.

Krottimonni on erittäin hyvä ruokakala. Laji luokitellaan vaarantuneeksi kannan taannuttua ylikalastuksen ja elinympäristön muutosten vuoksi. Krottimonnin viljelyä on tutkittu.

## Lähteet
Australian avoin tennisturnaus 2022 – naisten nelinpeli

Elise Mertens ja Aryna Sabalenka olivat puolustava mestaripari, mutta Sabalenka ei pelannut nelinpeliä tänä vuonna. Mertens pelasi Veronika Kudermetovan kanssa.

Turnauksen voittivat Barbora Krejčíková ja Kateřina Siniaková.

## Sijoitetut pelaajat


#** [[Barbora Krejčíková]] /  [[Kateřina Siniaková]] (mestarit)**
# Shūko Aoyama /  Ena Shibahara *(välierät)*
# Veronika Kudermetova /  Elise Mertens *(välierät)*
# Samantha Stosur /  Zhang Shuai *(2. kierros)*
# Alexa Guarachi /  Nicole Melichar-Martinez *(3. kierros)*
# Gabriela Dabrowski /  Giuliana Olmos *(2. kierros)*
# Darija Jurak Schreiber /  Andreja Klepač *(1. kierros)*
# Cori Gauff /  Catherine McNally *(1. kierros)*
# Caroline Dolehide /  Storm Sanders *(puolivälierät)*
# Marie Bouzková /  Lucie Hradecká *(2. kierros)*
# Ljudmyla Kitšenok /  Jeļena Ostapenko *(2. kierros)*
# Nadija Kitšenok /  Sania Mirza *(1. kierros)*
# Asia Muhammad /  Jessica Pegula *(2. kierros)*
# Xu Yifan /  Yang Zhaoxuan *(3. kierros)*
# Irina-Camelia Begu /  Nina Stojanović *(1. kierros)*
# Viktória Kužmová /  Vera Zvonarjova *(3. kierros)*


## Kaavio

### Loppukierrokset

### Kaavion yläosa
#### Lohko 1

#### Lohko 2

### Kaavion alaosa
#### Lohko 3

#### Lohko 4

## Lähteet
* Main draw

### Viitteet
Australian avoin tennisturnaus 2022 – miesten nelinpeli

Ivan Dodig ja Filip Polášek olivat puolustava mestaripari, mutta he eivät pelanneet yhdessä tänä vuonna. Dodig pelasi Marcelo Melon kanssa ja Polášek John Peersin kanssa.

Turnauksen voittivat villin kortin turnaukseen saaneet Thanasi Kokkinakis ja Nick Kyrgios, joille molemmille mestaruus oli ensimmäinen grand slam -tasolla.

## Sijoitetut pelaajat


# Nikola Mektić /  Mate Pavić *(2. kierros)*
# Rajeev Ram /  Joe Salisbury *(välierät)*
# Marcel Granollers /  Horacio Zeballos *(välierät)*
# Juan Sebastián Cabal /  Robert Farah *(2. kierros)*
# John Peers /  Filip Polášek *(puolivälierät)*
# Tim Pütz /  Michael Venus *(puolivälierät)* 
# Nicolas Mahut /  Fabrice Martin *(1. kierros)*
# Jamie Murray /  Bruno Soares *(3. kierros)*
# Ivan Dodig /  Marcelo Melo *(2. kierros)*
# Wesley Koolhof /  Neal Skupski *(puolivälierät)*
# Sander Gillé /  Joran Vliegen *(1. kierros)*
# Kevin Krawietz /  Andreas Mies *(3. kierros)* 
# Raven Klaasen /  Ben McLachlan *(3. kierros)*
# Marcelo Arévalo /  Jean-Julien Rojer *(1. kierros)*
# Ariel Behar /  Gonzalo Escobar *(3. kierros)*
# Andrei Golubev /  Franko Škugor *(1. kierros, luovutus)*


## Kaavio

### Loppukierrokset

### Kaavion yläosa
#### Lohko 1

#### Lohko 2

### Kaavion alaosa
#### Lohko 3

#### Lohko 4

## Lähteet
* Main draw

### Viitteet
La Flèche Wallonne 2021

**La Flèche Wallonne 2021** oli järjestyksessään 85. maantiepyöräilyn miesten La Flèche Wallonne -kilpailu. Se käytiin 193,6 kilometrin reitillä Charleroista Mur de Huy'hin 21. huhtikuuta 2021. Kilpailu kuului UCI World Touriin.

Julian Alaphilippe voitti kilpailun ohitettuaan Mur de Huyn nousun loppuhetkillä Primož Rogliči, joka oli tehnyt oman iskunsa nousun jyrkimmässä kohdassa noin 350 metriä ennen maalia. Alejandro Valverde oli kolmas.

## Miesten kilpailun tulokset

## Osallistuneet joukkueet

## Naisten kilpailu

Samana päivänä käytiin 24. naisten La Flèche Wallonne 130,2 kilometrin reitillä, jossa Huy oli lähtöpaikkana ja Mur de Huyn nousu maalina. Kilpailu kuului UCI Women's World Touriin.

Anna van der Breggen voitti La Flèche Wallonnen seitsemännen kerran peräkkäin pudotettuaan Katarzyna Niewiadoman kyydistään sata metriä ennen  maalia, Elisa Longo Borghini sijoittui kolmanneksi.

## Naisten kilpailun tulokset

## Osallistuneet joukkueet

## Lähteet
Muistojen kasetti

**Muistojen kasetti** () on vuonna 2021 ensi-iltansa saanut yhdysvaltalainen draamaelokuva, jonka on käsikirjoittanut Stacey Menear ja ohjannut Valerie Weiss. Elokuva kertoo 12-vuotiaasta Beverlystä, joka vuonna 1999 löytää edesmenneiden vanhempiensa tekemän rikkinäisen kokoelmakasetin ja lähtee etsimään kasetilla olevia kappaleita. Elokuvan pääroolia esittää Gemma Brook Allen.

## Lähteet
Pekka Kanervio

**Pekka Kanervio** (s. 1957) on suomalainen kunnanjohtaja. Hänet valittiin toukokuussa 2019 Karstulan kunnanjohtajaksi. Hänet ehdittiin vuonna 2020 valita suunnitellun Suomenselän kunnanjohtajaksi, mutta kunnan muodostaminen ei toteutunut. Kanervion edeltäjä Karstulassa oli Hilkka Hakala, joka erosi virasta helmikuussa 2019 luottamuspulan vuoksi.

Ennen Karstulaa Kanervio toimi kesästä 2014 Kinnulan kunnanjohtajana. Kanervion valinta Kinnulaan tapahtui monen äänestyksen jälkeen ja oli yllätys. Hän erosi tehtävästä maaliskuussa 2019 luottamuspulan vuoksi.

Kanervio on koulutukseltaan luokanopettaja ja valmistunut kasvatustieteen tohtoriksi. Hän on toiminut luokanopettajana ja Jyväskylän yliopiston tutkijana sekä tehnyt rehtorin sijaisuuksia myös Kinnulassa ennen kunnanjohtajaksi valintaa.

## Lähteet
A Naija Christmas

**A Naija Christmas** on vuonna 2021 julkaistu nigerialainen romanttinen komedia ja jouluelokuva. Elokuva kertoo nigerialaisesta Mamasta (Rachel Oniga), joka lupaa kolmelle pojalleen (Kunle Remi, Efa Iwara ja Abayomi Alvin) antavansa perheen kodin perintönä sille, joka pojista menee ensimmäisenä naimisiin.

*A Naija Christmas* -elokuvan ohjasi Kunle Afolayan ja käsikirjoitti Kemi Adesoye.

## Lähteet
Samsung Galaxy Z Fold 3

**Samsung Galaxy Z Fold 3** on Samsungin 11. elokuuta 2021 julkistama ja 27. elokuuta julkaisema taittuvanäyttöinen älypuhelin. Se on Samsung Galaxy Z Fold 2:n seuraaja. Suomessa puhelin tuli myyntiin 1&nbsp;879 euron suositushintaan.

Puhelimessa on kaksi näyttöä, joista toinen on taittuva päänäyttö ja toinen kansinäyttö. Päänäytön koko on 7,6 tuumaa ja kansinäytön 6,2 tuumaa. Molempien näyttöjen kuvataajuus on 120 hertsiä. Tallennustilaa on valittavana 256 tai 512 gigatavua ja keskusmuistia on 12 gigatavua. Puhelimessa on Qualcomm Snapdragon 888 -kahdeksanydinprosessori.

Puhelimessa on yhteensä viisi kameraa, joista kolme on sijoitettu takakanteen, yksi etukanteen ja yksi päänäytön alle. Takakannen kameroista yksi on tavallinen kamera, yksi ultralaajakulmakamera ja yksi telekamera. Niiden kaikkien tarkkuus on 12 megapikseliä, ja telekamerassa on kaksinkertainen optinen zoom. Etukannen kameran tarkkuus on 10 megapikseliä ja näytönalaisen kameran neljä megapikseliä.

Akun kapasiteetti on 4&nbsp;400 milliampeerituntia. Se tukee 25 watin latausta ja 10 watin langatonta latausta. Puhelin on vedenkestävä, ja sen IP-luokitus on X8. Sormenjälkitunnistin on sijoitettu virtapainikkeeseen laitteen kyljelle. Käyttöjärjestelmänä on Android 11, joka on päivitettävissä Android 12 -versioon. Puhelimelle on luvattu yhteensä kolme Android-versiopäivitystä ja neljä vuotta tietoturvapäivityksiä.

## Lähteet

## Aiheesta muualla

* Samsung Galaxy Z Fold 3 Samsungin sivuilla
Red Hat Enterprise Linux

**Red Hat Enterprise Linux** (**RHEL**) on yhdysvaltalaisen Red Hat -yrityksen kehittämä Linux-pohjainen käyttöjärjestelmä, eli jakelupaketti. RHEL on pitkään ollut käytetyin kaupallinen Linux-jakelu, ja siitä on saatavilla erilaisilla tuki- ja päivityspalveluilla varustettuja, hinnoittelultaan vaihtelevia versioita.

RHEL-julkaisut kehitetään Red Hatin sponsoroiman yhteisöpohjaisen Fedora Linux -jakelun pohjalta niin, että keskimäärin joka kolmannesta Fedora Linux -julkaisuista luodaan ensin CentOS Stream jakeluun julkaisu, jonka jälkeen siitä tehdään uusi RHEL-julkaisu. Syksyyn 2003 asti Red Hat kehitti RHEL:iä lähes puhtaasti omana työnään julkaisemansa Red Hat Linux -jakelun pohjalta (jota sai myös ostaa tuettuna versiona), mutta päätti sittemmin 2003 lopettaa sen ja jatkaa vain RHEL:in kehitystä.

Red Hat Enterprise Linuxista on Rocky Linuxin ja SUSE Linux Enterprisen ohella muodostunut Linux-yrityskäytössä De facto -standardiksi. Suuryritys Oracle julkaisee myös Oracle Linux -jakelua, joka on uudelleenbrändätty versio Red Hat Enterprise Linuxista. Se on Oraclen suosittelema alusta Oracle-sovelluksille. Myös yrityskäyttöön tarkoitettu AlmaLinux tehdään näin.

## Johdannaiset
Red Hat Enterprise Linuxin pohjalta on tehty useita muita Linux-jakeluja, joita ovat muun muassa Oracle Linux, Rocky Linux ja Scientific Linux.

Open Enterprise Linux Association (OpenELA) kauppayhdistys muodostettiin elokuussa 2023 vastauksena Red Hatin muutoksiin lähdekoodien saatavuuteen. OpenELA:n jäseniä ovat CIQ, SUSE ja Oracle. OpenELA tarjoaa Red Hat Enterprise Linuxista johdetun käyttöjärjestelmän lähdekoodeja vapaasti.

## Julkaisut

## Katso myös
*CentOS

## Lähteet

## Aiheesta muualla

* Red Hat Enterprise Linuxin verkkosivusto
Farrukh Jaffar

**Farrukh Jaffar** (1933 Jaunpur – 15. lokakuuta 2021 Lucknow) oli intialainen näyttelijä ja radiojuontaja. Valmistuttuaan Lucknowin yliopistosta hän aloitti uransa radiossa ja siirtyi näyttelemiseen sivuroolilla elokuvassa *[[Umrao Jaan (vuoden 1981 elokuva)|Umrao Jaan]]* (1981). Myöhemmin hän näytteli muun muassa elokuvissa *[[Swades]]* (2004), *[[Sultan (elokuva)|Sultan]]* (2016) ja *[[Secret Superstar]]* (2017). Hän voitti parhaan naissivuosan Filmfare Awards -palkinnon elokuvasta *[[Gulabo Sitabo]]* (2020), jolloin hänestä tuli vanhin näyttelijäkategorian voittaja.

## Yksityiselämä
Jaffar oli naimisissa toimittaja Syed Muhammad Jaffarin kanssa ja heillä oli kaksi tytärtä.

## Filmografia

## Palkinnot

## Lähteet

## Aiheesta muualla
* 
*
Luettelo Arabian Muumimukeista ja Muumi-lastenastiastoista 1990–

Tämä on **luettelo** Arabian valmistamista **Muumi-keramiikkamukeista** sekä **Muumi-lasten­astioista** vuodesta 1990 eteenpäin. Luettelo sisältää tuotanto­vuodet, mukin tai lasten­astiaston nimen, mahdollisen kuvan sekä lähteen tiedoille.

## Luettelo Arabian Muumimukeista 1990–

## Muut Muumimukit 1990–

## Luettelo Arabian Muumi-lastenastiastoista 1950-luvulta lähtien

Muumi-lasten­astia­sarjoja, joihin sisältyy muki, lautanen ja aikaisemmin myös lusikka, Arabia on valmistanut niitä 1950-luvun lopussa  ja yleisemmin  vuodesta 1990 alkaen. Näihin kuuluvia mukeja monet keräilijät eivät yleisesti laske varsinaiseen Muumi­muki-sarjaan, vaikka myös lasten­mukeilla yksittäin on keräily­arvoa.

## Huomautukset

## Lähteet

* 
* 

### Viitteet

## Aiheesta muualla
Orvokkipaavalinkukka

**Orvokkipaavalinkukka** eli **usambaranpaavalinkukka** (*Streptocarpus ionanthus*, syn. *Saintpaulia ionantha*) on gesneriakasvien heimoon ja soilikkien sukuun kuuluva kasvilaji, joka on kotoisin Itä-Afrikasta Tansaniasta ja Keniasta. Orvokkipaavalinkukka on suosittu kukkiva huonekasvi, jonka jalostettuja lajikkeita kutsutaan ruukkupaavalinkukiksi.

Laji kuului aiemmin *[[paavalinkukat|Saintpaulia]]*-sukuun, mutta vuonna 2015 julkaistujen tutkimusten mukaan kaikki saintpauliat tulisi luokitella samaan sukuun soilikkien kanssa.

## Alalajeja ja muunnoksia
* *Streptocarpus ionanthus* subsp. *grandifolius* (B.L.Burtt) Christenh.
* *Streptocarpus ionanthus* subsp. *grotei* (Engl.) Christenh. – amaninpaavalinkukka
* *Streptocarpus ionanthus* subsp. *ionanthus* – usambaranpaavalinkukka
* *Streptocarpus ionanthus* subsp. *mafiensis* (I.Darbysh. & Pócs) Christenh.
* *Streptocarpus ionanthus* subsp. *occidentalis* (B.L.Burtt) Christenh.
* *Streptocarpus ionanthus* subsp. *orbicularis* (B.L.Burtt) Christenh. – sakarenpaavalinkukka
* *Streptocarpus ionanthus* subsp. *pendulus* (B.L.Burtt) Christenh. – mtainpaavalinkukka
* *Streptocarpus ionanthus* subsp. *rupicola* (B.L.Burtt) Christenh. – kenianpaavalinkukka
* *Streptocarpus ionanthus* subsp. *velutinus* (B.L.Burtt) Christenh.
* *Streptocarpus ionanthus* var. *diplotrichus* (B.L.Burtt) Christenh. – siginpaavalinkukka

## Lähteet
Jekaterina Lagno

**Jekaterina Aleksandrovna Lagno** (, ; s. 27. helmikuuta 1989 Lviv, Ukrainan sosialistinen neuvostotasavalta) on venäläinen shakin suurmestari. Vuonna 2003 Lagnosta tuli 12 vuoden ja 4 kuukauden ikäisenä kaikkien aikojen nuorin naisten suurmestarin arvon saanut shakinpelaaja. Aiemmin ennätystä piti hallussaan Judit Polgár. Shakin suurmestarin arvon Lagno sai vuonna 2007.

Lagno muutti Ukrainasta Venäjälle vuonna 2014 ja siirtyi samalla edustamaan uutta kotimaataan kansainvälisissä kilpailuissa. Hänen puolisonsa on shakinpelaaja Aleksandr Grištšuk. Lagnolla on neljä lasta.

## Lähteet
NP (vaativuusluokka)

**NP** (*nondeterministic polynomial)* on laskennan vaativuusteoriassa vaativuusluokka, johon kuuluvat ongelmat voidaan tarkistaa deterministisellä Turingin koneella polynomisessa ajassa, eli "tehokkaasti". Yhtäpitävästi voidaan määritellä, että luokan NP ongelmat voidaan ratkaista epädeterministisellä Turingin koneella polynomisessa ajassa. Epädeterministinen Turingin kone voi tehdä monta asiaa yhtäaikaisesti vastauksena sen saamaan syötteeseen. Määritelmästä seuraa, että kaikki luokan P ongelmat ovat myös NP-ongelmia, sillä kaikki polynomisessa ajassa ratkaistavat ongelmat voidaan myös tarkistaa polynomisessa ajassa. 

Kuuluisa ratkaisematon kysymys P=NP kysyy, ovatko vaativuusluokat P ja NP kuitenkin sama asia, eli voidaanko kaikki polynomisessa ajassa tarkastettavat ongelmat myös ratkaista polynomisessa ajassa. Monet ongelmat on todistettu NP-täydellisiksi, joka tarkoittaa sitä, että yhden NP-täydellisen ongelman ratkaisu polynomisessa ajassa antaa automaattisesti polynomisen ajan ratkaisun kaikkiin NP-ongelmiin.

## Esimerkkejä
Kauppamatkustajan ongelman päätösmuoto on yksi tunnetuimmista NP-ongelmista. Siinä kauppamatkustajan täytyy käydä tietyissä kaupungeissa vapaassa järjestyksessä ja lopuksi palata kotiin. Kysymys kuuluu, onko mahdollista löytää reitti, joka on lyhyempi kuin x kilometriä. Minkä tahansa ratkaisuksi tarjotun reitin oikeellisuus voidaan tarkastaa nopeasti eli polynomisessa ajassa. Nopeaa algoritmia ratkaisun löytämiseen ei kuitenkaan tunneta.

Toinen esimerkki NP-ongelmasta on kokonaislukujen tekijöihinjaon päätösongelma. Siinä kysytään, onko annetulla luvulla n alkutekijää, joka on pienempi kuin jokin yläraja M.

## Lähteet
Fear X

**Fear X** on vuonna 2003 ensi-iltansa saanut tanskalais-brittiläinen jännityselokuva, jonka on ohjannut Nicolas Winding Refn. Winding Refn käsikirjoitti elokuvan yhdessä Hubert Selby Jr.'n kanssa. Elokuvan pääosaa esittää John Turturro.

*Fear X* esitettiin Sundancen elokuvajuhlilla 2003. Se sai kriitikoilta ristiriitaisen vastaanoton. Elokuva oli myös taloudellinen floppi, josta johtuen Winding Refnin tuotantoyhtiö *Jang Go Star* meni konkurssiin.

## Näyttelijät

## Lähteet

## Aiheesta muualla
* 
* 
*
Pjotr Semjonov-Tjan-Šanski

**Pjotr Petrovitš Semjonov-Tjan-Šanski** (; 14. tammikuuta (J: 2. tammikuuta) 1827 Rjazanin kuvernementti, Venäjän keisarikunta – 11. maaliskuuta (J: 26. helmikuuta) 1912 Pietari) oli venäläinen maantieteilijä ja tilastotieteilijä. Hän tuli tunnetuksi Keski-Aasian Tienšanin vuoriston tutkimusmatkastaan vuonna 1857.

## Elämä ja ura
Semjonov väitteli filosofian tohtoriksi Pietarissa vuonna 1851. Vuodesta 1849 hän oli Venäjän maantieteellisen seuran jäsen ja kirjastonhoitaja, ja vuosina 1863-1872 seuran fyysisen maantieteen osaston sihteerinä hän sai tehtäväkseen laatia modernisoidun version Karl Ritterin tuolloin pari vuosikymmentä vanhasta Aasia-teoksesta, joka käsitteli Venäjän Aasiaa ja sen naapurimaita. Tätä tehtävää varten hän opiskeli kolme lukukautta Berliinissä Ritterin, Heinrich Ernst Beyrichin, Gustav Rosen ja Heinrich Wilhelm Doven johdolla ja teki matkoja Sleesian hiilikaivosalueille ja Vesuviukselle.

Julkaistuaan Ritterin "Aasian" ensimmäisen osan vuonna 1856 hän lähti Keski-Aasiaan, tutki Issyk Kulin ympärillä olevia vuoristoja ja eteni Kirgisian vuoristoon ja Tienšaniin ilmeisesti ensimmäisenä eurooppalaisena, ja havaitsi, että Alexander von Humboldtin niukkoihin kiinalaisiin tietoihin perustunut olettamus, jonka mukaan vuoristoissa oli vielä aktiivisia tulivuoria, oli täysin perusteeton.

Semjonov sai tehtäväkseen toimittaa "Venäjän keisarikunnan maantieteellis-tilastollisen käsikirjan" (viisi nidettä, 1863-1885). Vuosina 1864-1880 hän toimi Venäjän sisäministeriön tilastokomitean johtajana ja organisoi tieteelliselle perustalle aiemmin hyvin puutteelliset maan viralliset tilastot. Hänen johdollaan toteutettiin muun muassa ensimmäinen maanomistusta koskeva tutkimus, ja hän ehdotti Venäjän jakamista luonnollisiin maantieteellisiin ja kulttuurihistoriallisiin alueisiin.

Vuodesta 1863 lähtien hän oli Venäjän edustaja kansainvälisissä tilastokongresseissa, ja vuosina 1876-1897 hän toimi sisäministeriön tilastoneuvoston puheenjohtajana ja järjesti vuonna 1897 Venäjän ensimmäisen väestönlaskennan, jonka tulosten käsittelyyn hän ei kuitenkaan osallistunut, koska hänet nimitettiin samana vuonna Venäjän valtakunnanneuvoston jäseneksi. Vuodesta 1873 kuolemaansa saakka hän oli Venäjän maantieteellisen seuran varapuheenjohtaja ja kirjoitti seuran historian sen ensimmäisten viidenkymmenen vuoden ajalta (kolme nidettä, 1896).

Semjonovin viimeisiä töitä on "Rossija", Venäjän maantieteellinen, geologinen, tilastollinen, etnografinen, taloudellinen ja historiallinen kuvaus, joka on julkaistu 22 niteessä ja joka on varustettu runsaasti kartoilla, kaavioilla ja muulla kuvituksella. Hän oli myös hyönteistutkija ja -keräilijä sekä hollantilaisten ja flaamilaisten taiteilijoiden maalausten keräilijä ja tuntija, joista hän kirjoitti tutkimuksen.

## Lähteet

## Aiheesta muualla
Millennium-ongelmat

**Millennium-ongelmat** ovat seitsemän Clay-instituutin vuonna 2000 valitsemaa matemaattista ongelmaa. Jokaisen ongelman ratkaisusta on luvassa miljoona Yhdysvaltain dollaria. Tähän mennessä ongelmista on ratkaistu yksi eli Poincarén konjektuuri, jonka ratkaisi Grigori Perelman vuonna 2002.

## Ongelmat
Millennium-ongelmat ovat:

* P=NP
P=NP kuuluu teoreettiseen tietojenkäsittelytieteeseen. Karkeasti sanottuna se kysyy, voidaanko kaikki nopeasti tarkastettavat ongelmat myös ratkaista nopeasti.
* Hodgen konjektuuri
Hodgen konjektuuri kuuluu algebralliseen geometriaan ja käsittelee sitä, voidaanko tietyt Hodgen luokat rakentaa mahdollisesti helpommin käsiteltävistä osasista.
* Poincarén konjektuuri (ratkaistu)
Poincarén konjektuuri käsittelee sitä, mikä erottaa topologiassa moniulotteiset pallopinnat muista kappaleista.
* Riemannin hypoteesi
Riemannin hypoteesi käsittelee Riemannin zeeta-funktion nollakohtia. Hypoteesilla on paljon sovelluksia lukuteoriassa.
* Yangin-Millsin olemassaolo
Yangin-Millsin olemassaolon ongelma tavoittelee fysiikan kvanttikenttäteoriassa käytetyn Yangin-Millsin teorian saattamista vankalle matemaattiselle pohjalle.
* Navierin-Stokesin yhtälöiden ratkaisun olemassaolo ja sileys
Tämän ongelman tavoitteena on ymmärtää matemaattisesti paremmin nesteiden ja kaasujen liikettä kuvaavia Navierin-Stokesin yhtälöitä.
* Birchin ja Swinnerton-Dyerin konjektuuri

Birchin ja Swinnerton-Dyerin konjektuuri käsittelee sellaisia pisteitä elliptisillä käyrillä, joiden koordinaatit ovat rationaalilukuja.

## Taustaa
Millennium-ongelmat julkaistiin tasan sata vuotta Hilbertin ongelmien jälkeen. Hilbertin ongelmat olivat David Hilbertin vuonna 1900 julkaisema 23:n siihen mennessä ratkaisemattoman ongelman lista. Ainut ongelma sekä Hilbertin listalla että Millennium-ongelmien listalla on Riemannin hypoteesi. Millennium-ongelmat kattavat laajasti eri matematiikan aloja, kuten teoreettista tietojenkäsittelytiedettä, algebrallista geometriaa, topologiaa, lukuteoriaa, matemaattista fysiikkaa ja osittaisdifferentiaaliyhtälöitä.

## Lähteet
Francis Ysidro Edgeworth

**Francis Ysidro Edgeworth** (8. helmikuuta 1845 Edgeworthstown, Longfordin kreivikunta, Irlanti – 13. helmikuuta 1926 Oxford, Englanti) oli angloirlantilainen taloustieteilijä ja tilastotieteilijä, joka edisti matemaattisten menetelmien käyttöä taloustieteessä.

## Elämä ja ura
Edgeworth opiskeli Dublinin Trinity Collegessa ja Oxfordin Balliol Collegessa ja valmistui vuonna 1869. Vuonna 1877 hän valmistui asianajajaksi. Edgeworthista tuli logiikan lehtori Oxfordissa ja taloustieteen professori Lontoossa, ja vuodesta 1891 lähtien hän oli viimeksi mainitun oppiaineen professori Oxfordissa. 

Edgeworth kuului aikanaan huomattavassa määrin taloustieteen teoreettis-matemaattiseen koulukuntaan ja käsitteli tilastotieteen menetelmillä monia tieteenalansa vaikeimpia teoreettisia ongelmia erittäin tarkkanäköisesti. Hänen teoksiinsa kuului *Mathematical Psychics* (1881). Siinä hän esitteli ajatuksiaan hyötyfunktiosta, indifferenssikäyrästä ja sopimuskäyrästä, joista kaikista on tullut talousteorian vakiovälineitä. Suurimman osan tutkimustensa tuloksista hän kuitenkin julkaisi vuodesta 1891 ilmestyneessä *Economic journal* -lehdessä, jota hän toimitti sen perustamisesta lähtien. Hän kehitti taloustieteen kansainvälisen kaupan, monopolien ja verotuksen teorioita. Tilastotieteen saralla hän kehitti indeksilukujen teoriaa ja todennäköisyyslaskentaa. 

Edgeworth oli matemaattisesti taitava, mutta hänen kirjoitustyyliään pidetään heikkona ja vaikeaselkoisena. 

## Lähteet

## Aiheesta muualla
Mecostan piirikunta

**Mecostan piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 39&nbsp;714 vuonna 2020. Piirikunnan hallintokeskus on Big Rapidsin kaupunki, joka on myös Mecostan piirikunnan suurin kunta. Piirikunta on perustettu vuonna 1840.

## Väestö
Vuonna 2020 Mecostan piirikunnan 39&nbsp;714 asukkaasta valkoisia oli 92,9&nbsp;%, mustia 2,9&nbsp;%, aasialaisia 0,9&nbsp;% ja alkuperäisasukkaita 0,8&nbsp;%. Vuonna 2019 3,4&nbsp;% asukkaista puhui kotonaan jotain muuta kieltä kuin englantia ja 1,7&nbsp;% asukkaista oli syntynyt ulkomailla.

## Lähteet

## Aiheesta muualla
Gratiotin piirikunta

**Gratiotin piirikunta** () on Yhdysvaltojen Michiganin osavaltiossa sijaitseva piirikunta. Sen väkiluku oli 41&nbsp;761 vuonna 2020. Piirikunnan hallintokeskus on Ithacan kaupunki ja suurin kunta on Alma. Piirikunta on perustettu vuonna 1831.

## Väestö
Vuonna 2020 Gratiotin piirikunnan 41&nbsp;761 asukkaasta valkoisia oli 91,1&nbsp;%, mustia 6,2&nbsp;%, alkuperäisasukkaita 0,7&nbsp;% ja aasialaisia 0,5&nbsp;%. Vuonna 2019 3,7&nbsp;% asukkaista puhui kotonaan jotain muuta kieltä kuin englantia ja 1,1&nbsp;% asukkaista oli syntynyt ulkomailla.

## Lähteet

## Aiheesta muualla
FedEx Field

**FedExField ** (alkujaan **Jack Kent Cooke Stadium**) on Washingtonissa sijaitseva stadion, jolle mahtuu kapasiteetti vuoden 2015 muutosten jälkeen noin 85 000 katsojaa. Rakennustyöt aloitettu 1996 ja stadion valmistui vuonna 1997. 

Stadionia käyttää amerikkalaisen jalkapallon joukkue Washington Commanders, joka aikaisemmin tunnettiin nimellä Washington Redskins, mutta vuoden 2020 rasismikohun takia nimi muutettiin ensin Washington Football Teamiksi ja vuodesta 2022 alkaen nykyiseen muotoon.

## Lähteet
Kadonneet Suomi

**Kadonneet Suomi** on suomalainen televisiosarja, jossa kerrotaan kadonneista suomalaisista henkilöistä. Sarjan ensimmäinen kausi alkoi Discovery+-suoratoistopalvelussa 9. heinäkuuta 2020 ja toinen kausi 27. joulukuuta 2021. Sarjan on tuottanut Yellow Film & TV.

## Jaksot

### Ensimmäinen tuotantokausi

### Toinen tuotantokausi
Sveinung Rotevatn

**Sveinung Rotevatn** (s. 15. toukokuuta 1987 Bergen) on norjalainen liberaalipuolueen poliitikko ja puolueensa ensimmäinen varapuheenjohtaja vuodesta 2020. Hän oli Norjan ilmasto- ja ympäristöministeri Solbergin hallituksessa vuosina 2020–2021. Sitä ennen hän toimi valtiosihteerinä ympäristöministeriössä. Rotevatn on istunut suurkäräjillä vuosina 2013–2017 ja 2021–2025.

## Lähteet

## Aiheesta muualla

* Sveinung Rotevatn Norjan suurkäräjien verkkosivuilla
Winsome Sears

**Winsome Earle Sears** (s. 11. maaliskuuta 1964 Kingston, Jamaika) on jamaikalaissyntyinen yhdysvaltalainen liikemies ja republikaanisen puolueen poliitikko. Hän on toiminut Virginian osavaltion 42. varakuvernöörinä tammikuusta 2022 lähtien. Hän on osavaltion ensimmäinen ei-valkoihoinen varakuvernööri.

## Lähteet

## Aiheesta muualla
Snobismi

**Snobismi** vastaa suomen kielen sanoja hienosteleminen ja keikarimaisuus. Sitä on kuvattu narrimaiseksi teeskentelyksi tai tyhjänpäiväisyyksien latteaksi ihailuksi.

Snobi uskoo sosiaalisen statuksen ja ihmisarvon olevan yhteydessä toisiinsa. Samalla kun snobi ihailee vaikutusvaltaisia ja äveriäitä ihmisiä, hän halveksii vähävaraisia ja vaikutusvallaltaan vähäisiä ihmisiä. Snobia kuvaakin toteamus “häpeää köyhää äitiään”. Snobi ilmaisee käyttäytymisellään, ettei hän viihdy siinä taloudellisessa tai sosiaalisessa asemassa, johon hän on joutunut. Hän yrittää nousukasmaisesti päästä ylemmäs yhteiskunnan tikapuilla. Tämä taas vaatii älyllistä liikkuvuutta ja vivahteiden tajua.

Snobismi on myös joukkoilmiö. Snobien ryhmä olettaa olevansa muita parempia ihmisiä sellaisilla perusteilla, joilla ei ole mitään pohjaa arkitodellisuudessa. Snobeja voi olla kaikissa yhteiskuntakerroksissa, eikä se ole vain ylempien luokkien ilmiö.

Snobi-nimitys tuli käyttöön 1800-luvun puolivälissä, kun *Turhuuden turuilla* -teoksen brittiläinen kirjoittaja William Makepeace Thackeray kuvasi ilmiötä Punch-pilalehdessä ja julkaisi kuvauksensa kirjana *The Book of Snobs* (1848). Termin yleistyminen liitetään siihen, että monet kuningashuoneet menettivät tuolloin valta-asemansa ja hoviväki saattoi joutua elämään “kuin tavalliset ihmiset”.
## Lähteet